
A karbantartási stratégiák javítása: A digitális árnyék bevezetése a költséghatékony megoldások érdekében

A karbantartási tevékenységek az ipari vállalatok működésének jelentős hányadát képezik, miközben a kapcsolódó költségek túlnyomó része nem megfelelő karbantartási stratégiákból ered. A megfelelő karbantartási stratégia megválasztása és az ezzel kapcsolatos folyamatok optimalizálása jelentős mértékben hozzájárulhat mind a karbantartási, mind a termelési költségek csökkentéséhez. Ugyanakkor e cél elérése számos vállalat számára nehézséget jelent, mivel nem rendelkeznek a szükséges technológiai infrastruktúrával és digitális érettséggel.
A korszerű technológiák bevezetésének költségei különösen a kisebb vállalkozások számára jelentenek komoly akadályt, hiszen ezek a beruházások számukra gazdaságilag nem térülnek meg. A problémára azonban hatékony megoldást nyújthatnak a Barnamezős Ipar 4.0 megoldások. Ezen megközelítések lehetővé teszik az elavult gépek, eszközök és berendezések integrációját az OT (Operational Technology) hálózatokba, amelynek eredményeként biztosítható a termelési paraméterek valós idejű megfigyelése. Ez az integráció alapvető szerepet játszik a karbantartási folyamatok hatékonyságának növelésében.
Az ideális megoldást a teljes gyártási folyamat Digitális Ikerpárjának leképzése jelentené. Azonban egy valódi Digitális Ikerpár megvalósítása jelenleg iegn költséges, valamint csak a legújabb technológiákat alkalmazó vállalatok esetében kivitelezhető. Azonban egy rendszer Digitálsi Árnyékának leképzéséhez is alkalmas lehet a karbantartási folyamatok optimalizálására, mely megvalósítása alacsonyabb költségekkel jár.
A kutatás célja egy olyan adatgyűjtő egység (DAQ) kifejlesztése, amely képes a gyártósorokon előforduló digitális és analóg jelek gyűjtésére közel valós időben. Az így kinyert adatok felhasználásával a rendszer digitális árnyékanak létrehozása, amely lehetőséget biztosít a rendszer aktuális állapotának valós idejű megfigyelésére, továbbá lehetővé teszi a karbantartási stratégiák dinamikus, az aktuális körülményekhez igazított optimalizálását.



